Izziņa par atzinumos sniegtajiem iebildumiem

**Par Ministru kabineta noteikumu projektu "Nozvejoto zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi" (VSS-353)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | *Elektroniskā saskaņošana*2019. gada 29. maijs;  |
|  |  |
| Saskaņošanas dalībnieki |  |
|    | Svetlana Jesiļevska – Valsts kanceleja67082908, svetlana.jesilevska@mk.gov.lv;Edgars Gūte – Tieslietu ministrijas Valststiesību departamentaStarptautisko publisko tiesību nodaļas jurists 67046104, edgars.gute@tm.gov.lvVides aizsardzības un reģionālās attīstības ministrija (saskaņots DAUKS)Finanšu ministrija (saskaņots DAUKS)  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Valsts kanceleja |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Valsts kanceleja** |
| 1. | Anotācijas II. sadaļas “Tiesību akta projekta ietekme uz sabiedrību, tautsaimniecības attīstību un administratīvo slogu” 3.punktā “Administratīvo izmaksu monetārs novērtējums”‘’B: nav iespējams objektīvi noteikt paredzamo biežumu darījumu skaitu gadā.’’ | Anotācijas II. sadaļas “Tiesību akta projekta ietekme uz sabiedrību, tautsaimniecības attīstību un administratīvo slogu” 3.punktā “Administratīvo izmaksu monetārs novērtējums” tiek aprēķināts administratīvās izmaksas regulējuma ietekmē palielinājums, balstoties uz pieņēmumu, ka prasība tiks attiecināta uz 323 personām, kas nodarbojas ar komerciālo zveju un akvakultūras produktu ieguvi iekšējos ūdeņos. Turklāt tiek norādīts, ka “nav iespējams objektīvi noteikt paredzamo biežumu darījumu skaitu gadā”. Lūdzam precizēt administratīva sloga aprēķinu, izmantojot vidējo vēsturisko dokumentu aizpildīšanas biežumu vienai personai. | Ņemts vērā. Anotācija papildināta ar aprēķinu, pamatojoties uz valsts zinātniskā institūta “Pārtikas drošības, dzīvnieku veselības un vides zinātniskais institūts “BIOR”” sniegto informāciju par zveju dienu skaitu Latvijas iekšējos ūdeņos. | B: nav iespējams objektīvi noteikt paredzamo biežumu darījumu skaitu gadā. Tomēr, tā kā vairumā publisko ezeru zvejot ar tīkliem drīkst tikai darbdienās (piemēram, 2018. gadā tās 176 dienas), tad var pieņemt, ka katra persona gadā aizpilda 176 dokumentus, kuros ieraksta zvejas atļaujas (licences) vai akvakultūras nozares uzņēmuma atzīšanas numuru;[..]Tādējādi kopējās administratīvās izmaksas visām potenciāli iesaistītajām 323 personām regulējuma ietekmē varētu maksimāli palielināties šādi: C = (6,41 x 0,034) x (176 x 323) = 0,218 x 56 848 = 12 392,86 *eiro*.  |
| **Tieslietu ministrija** |
| 2. | 1. Noteikumi nosaka:1.1. jūrā nozvejoto un akvakultūrā izaudzēto zivju izkraušanas kontroles un zivju tirdzniecības un transporta objektu, kā arī noliktavu un ražošanas telpu pārbaudes kārtību saskaņā ar (..)1.2. iekšējos ūdeņos nozvejoto vai akvakultūrā izaudzēto zivju (tostarp nēģu, arī vēžu un citu ūdens bezmugurkaulnieku, kā arī zivju ikru) produktu tirdzniecības un transporta objektu, kā arī noliktavu un ražošanas telpu pārbaudes kārtību. | Projekta izdošanas tiesiskais pamats – Zvejniecības likuma 13. panta pirmās daļas 4. un 5. punkts – noteic, ka “Ministru kabinets izdod šādus zvejas noteikumus un nozvejoto zivju aprites (izkraušana, transportēšana, tirdzniecība, uzglabāšana un ražošana) kontroles noteikumus: (..) noteikumus par nozvejoto zivju izkraušanas kontroli un noteikumus par zivju tirdzniecības un transporta objektu, noliktavu un ražošanas telpu pārbaudi”. Vēršam uzmanību, ka projekta 1. punktā izteiktais Ministru kabineta 2018. gada 20. februāra noteikumu Nr. 94 “Nozvejoto zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi” (turpmāk – noteikumi) 1.1. un 1.2. apakšpunkts noteic, ka noteikumi attiecas uz pārbaudes kārtību, nevis pārbaudi.Gramatiski vērtējot, projektā ir sašaurināts projekta izdošanas tiesiskā pamata tvērums, jo pārbaude varētu ietvert arī citus jautājumus, ne tikai pārbaudes kārtību. Ievērojot minēto, lūdzam sniegt izvērstu skaidrojumu par to, vai projekts pilnībā atbilst projekta izdošanas tiesiskajam pamatam un vai nav nepieciešams to papildināt ar citiem jautājumiem, attiecīgi precizējot projektu. | Ņemts vērā. Anotācija papildināta ar atbilstošu skaidrojumu.Zemkopības ministrija izvērtēja Zvejniecības likumā iekļauto deleģējumu un noteikumu projekta tvērumu un norāda, ka projekts atbilst projekta izdošanas tiesiskajam pamatam un tā papildinājumi nav nepieciešami.  | Anotācijas kopsavilkums:Projekta izdošanas tiesiskajā pamatā – Zvejniecības likuma 13. panta pirmās daļas 4. un 5. punktā – ir paredzēts, ka Ministru kabinets izdod noteikumus par nozvejoto zivju izkraušanas kontroli un noteikumus par zivju tirdzniecības un transporta objektu, noliktavu un ražošanas telpu pārbaudi. Ņemot vērā vārdu “pārbaude” un “kontrole” procesuālo raksturu, proti, saprotot tos kā “noteiktas procedūras, lai sekotu (kā) norisei, pārliecinātos par (kā) pareizību”, Ministru kabineta 2018. gada 20. februāra noteikumu Nr. 94 “Nozvejoto zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi” attiecas uz kontroļu un pārbaužu **kārtību**, piemēram, paredzot datu iesniegšanas un glabāšanas organizēšanu, termiņus un pārbaudāmo informāciju. |
| 3. | Noteikuma projekta 3. punkts “Aizstāt 5. punkta pirmajā teikumā vārdu "Zvejas" ar vārdiem "Jūras zvejas"”.Noteikumu 5.punkta redakcija: 5. Jūras zvejas un jūras akvakultūras produktu (turpmāk - produkti) pirmo pirkšanu veic Zemkopības ministrijas informācijas sistēmā reģistrēti zivju pirmie pircēji (turpmāk - zivju pircēji), kuri Zemkopības ministrijā ir saņēmuši zivju pircēja reģistrācijas apliecību (1. pielikums). Apliecība ir derīga trīs gadus no tās izsniegšanas dienas. | Lūdzam saistībā ar projekta 3. punktā ietvertajiem noteikumu grozījumiem veikt grozījumus arī citviet noteikumos, piemēram, noteikumu 2. un 3. punktā, jo atbilstoši projekta 1.1. apakšpunktam Eiropas Savienības regulas attiecas uz jūras zveju, nevis iekšzemes zveju. | Ņemts vērā.Zemkopības ministrija norāda sekojošo:1) Noteikumu 5.punkts attiecās uz zvejas produktiem, kuri nozvejoti vai izaudzēti jūrā un to saīsinājums ‘’produkti’’ tiek izmantots turpmāk visā noteikumu tekstā; 2) ņemot vērā, ka grozījumu projekts paredz paplašināt noteikumu tvērumu ar iekšējos ūdeņos nozvejoto vai akvakultūrā izaudzēto zivju produktu pārbaudi, uz ko attiecās vairākas grozījumu projekta normas, Zemkopības ministrijas ieskatā, labākai normu izpratnei, lai neveidotos interpretācijas dažādība, norma tika precizēta ar vārdu ‘’jūras’’;3) Noteikumu 5.punktā, kā arī noteikumu III nodaļas nosaukumā jāveic precizējumi, lai noteikumu tekstā tiktu izmantoti vienādi termini.Vienlaikus Zemkopības ministrija norāda, ka noteikumu 2. un 3.punktā vārds ‘’zvejas’’ netiek lietots attiecībā uz produktiem, bet attiecībā uz kuģa kapteini, kuģa žurnālu, ziņošanas sistēmu utt., līdz ar to ministrijas ieskatā grozījumi citviet noteikumos nav nepieciešami. | III. Zivju pircēju reģistrācija un jūras zvejas un akvakultūras produktu pirmā pirkšana.5. Jūras zvejas un akvakultūras produktu (turpmāk - produkti) pirmo pirkšanu veic Zemkopības ministrijas informācijas sistēmā reģistrēti zivju pirmie pircēji (turpmāk - zivju pircēji), kuri Zemkopības ministrijā ir saņēmuši zivju pircēja reģistrācijas apliecību (1. pielikums). Apliecība ir derīga trīs gadus no tās izsniegšanas dienas. |
| 4. | Noteikumu projekta 7.punkts:‘’Papildināt 26. punktu aiz vārda "produktus" ar vārdiem "kā arī šo noteikumu 1.2. apakšpunktā minētos produktus"’’Noteikumu 26.punkta redakcija: Pārbaudot transportlīdzekli, kurā pārvadā produktus, kā arī šo noteikumu 1.2. apakšpunktā minētos produktus, Valsts vides dienesta amatpersonas pārbauda kravas atbilstību kravas dokumentācijai un produktu transportēšanas dokumenta datiem. | Lūdzam svītrot projekta 7. punktu, jo tam nav juridiskas slodzes. | Vienošanās panākta elektroniskajā saskaņošanā (Tieslietu ministrijas 28.05.2019. saskaņojums). Zemkopības ministrija paskaidro un vērš uzmanību uz to, ka noteikumu 5.punktā ir iekļauts termina ‘’produkti’’ saīsinājums, un tas aptver tikai jūras zvejas un jūras akvakultūras produktus.Ņemot vērā, ka ar piedāvātajiem noteikumu grozījumiem tika paplašināts noteikumu tvērums, un tas tika papildināts ar normām, kas nosaka arī iekšējos ūdeņos nozvejoto vai akvakultūrā izaudzēto zivju produktu tirdzniecības un transporta objektu, kā arī noliktavu un ražošanas telpu pārbaudes kārtību, tika pārskatītas un precizētas visas noteikumu normas (piemēram, V nodaļas nosaukums u.c.).Līdz ar to noteikuma projekta 7.punkts attiecinātu noteikumu 26.punkta prasības arī uz zvejas produktiem, kuri nozvejoti vai izaudzēti akvakultūrā iekšējos ūdeņos.Zemkopības ministrijas ieskatā, projekta 7.punkta svītrošana liegs noteikumu 26.punkta piemērošanu attiecībā uz transportlīdzekļu, kuros pārvadā iekšējo ūdeņu nozvejotās zivis, pārbaudēm. |  |
| 5. | 26.1 Šo noteikumu 1.2. apakšpunktā minēto produktu transportētājs transportēšanas dokumentā norāda zvejas atļaujas (licences) numuru, ja produktus piegādā zvejnieks, kam ir speciālā atļauja (licence) komercdarbībai zvejniecībā Latvijas Republikas iekšējos ūdeņos vai pārtikas uzņēmuma atzīšanas numuru, ja produktus piegādā Pārtikas un veterinārā dienesta atzīts akvakultūras uzņēmums. | Projekta 8. punktā izteiktajā noteikumu 26.1 punktā lietots termins “uzņēmums”. Vēršam uzmanību, ka saskaņā ar Komerclikuma 18. pantu termins “uzņēmums” apzīmē organizatoriski saimniecisku vienību un nevis komercdarbības vai saimnieciskās darbības subjektu. Ņemot vērā minēto, lūdzam izvērtēt un nepieciešamības gadījumā precizēt projekta 8. punktu, termina “uzņēmums” vietā izmantojot terminu “komersants” vai “saimnieciskās darbības veicējs”. Minētais attiecas arī uz līdzīgu regulējumu citviet projektā. | Ņemts vērā.Zemkopības ministrija norāda, ka minēti termini ir pārņemti no pārtikas aprites regulējuma, proti:Eiropas Parlamenta un Padomes 2002. gada 28. janvāris Regulas (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu 3. pantā iekļauta termina ‘’pārtikas uzņēmuma’’ definīcija. Tāpat arī Pārtikas aprites uzraudzības likuma 1. panta 9.punktā noteikts, ka ‘’pārtikas uzņēmums’’ ir persona, kura iesaistīta kādā no pārtikas aprites posmiem. Bez tam arī Ministru kabineta 2010. gada 2. februāra noteikumi Nr. 104 ‘’Pārtikas uzņēmumu atzīšanas un reģistrācijas kārtība’’ nosaka pārtikas uzņēmumu atzīšanas un reģistrācijas kārtību, tostarp nosaka procedūru pārtikas uzņēmuma atzīšanas numura piešķiršanu.Ņemot vērā iepriekš minēto, lai saglabātu vienotu pieeju un sapratni par pārtikas apriti regulējošo tiesību aktos izmantoto terminoloģiju, Zemkopības ministrija uzskata, ka projekta 8.punktā nav nepieciešama termina ‘’uzņēmums’’ precizēšana.Vienlaikus, Zemkopības ministrija precizē noteikumu projektu, ņemot vērā Ministru kabineta 2017. gada 14. martā noteikumos Nr. 146 “Noteikumi par veterinārajām prasībām akvakultūras dzīvniekiem, no tiem iegūtiem produktiem un to apritei, kā arī atsevišķu akvakultūras dzīvnieku infekcijas slimību profilaksei un apkarošanai’’ iekļautajam terminam ‘’akvakultūras nozares uzņēmums’’. | 26.1 Šo noteikumu 1.2. apakšpunktā minēto produktu transportētājs transportēšanas dokumentā norāda zvejas atļaujas (licences) numuru, ja produktus piegādā zvejnieks, kam ir speciālā atļauja (licence) komercdarbībai zvejniecībā Latvijas Republikas iekšējos ūdeņos, vai pārtikas uzņēmuma atzīšanas numuru, ja produktus piegādā Pārtikas un veterinārā dienesta atzīts akvakultūras nozares uzņēmums.26.2 Zvejnieks vai akvakultūras nozares uzņēmums pēc transportētāja pieprasījuma nekavējoties sniedz tam šo noteikumu 26.1 apakšpunktā minēto informāciju.35.12.2. dokumentā, kas apliecina Latvijas Republikas iekšējos ūdeņos iegūto produktu pirkumu, norāda zvejas atļaujas (licences) numuru, ja produktus piegādā zvejnieks, kam ir speciālā atļauja (licence) komercdarbībai zvejniecībā Latvijas Republikas iekšējos ūdeņos vai pārtikas uzņēmuma atzīšanas numuru, ja produktus piegādā Pārtikas un veterinārā dienesta atzīts akvakultūras nozares uzņēmums.35.2 Zvejnieks vai akvakultūras nozares uzņēmums pēc nosūtītāja, saņēmēja, apstrādātāja vai uzglabātāja pieprasījuma nekavējoties sniedz tam šo noteikumu 35.12.2. apakšpunktā noteikto informāciju. |
| 6. | 26.2 Zvejnieks vai akvakultūras uzņēmums pēc transportētāja pieprasījuma sniedz tam šo noteikumu 26.1 apakšpunktā minēto informāciju.35.12.1. šo noteikumu 35.11. apakšpunktā minētos dokumentus glabā līdz attiecīgās iekšējo ūdeņu produktu partijas realizācijai un uzrāda tos pēc Valsts vides dienesta amatpersonu pieprasījuma.35.2 Zvejnieks vai akvakultūras uzņēmums pēc nosūtītāja, saņēmēja, apstrādātāja vai uzglabātāja pieprasījuma sniedz tam šo noteikumu 35.12.2. apakšpunktā minēto informāciju. | Lūdzam projekta 8. punktā izteiktajā noteikumu 26.2 punktā norādīt informācijas sniegšanas termiņu, tādējādi nodrošinot, ka pienākums tiks īstenots. Minētais attiecas arī uz projekta 10. punktā izteikto noteikumu 35.12.1. apakšpunktu un 35.2 punktu. | Ņemts vērā. | 26.2 Zvejnieks vai akvakultūras nozares uzņēmums pēc transportētāja pieprasījuma nekavējoties sniedz tam šo noteikumu 26.1 apakšpunktā minēto informāciju.35.12.1. šo noteikumu 35.11. apakšpunktā minētos dokumentus glabā līdz attiecīgās iekšējo ūdeņu produktu partijas realizācijai un tos nekavējoties uzrāda pēc Valsts vides dienesta amatpersonu pieprasījuma.35.2 Zvejnieks vai akvakultūras nozares uzņēmums pēc nosūtītāja, saņēmēja, apstrādātāja vai uzglabātāja pieprasījuma nekavējoties sniedz tam šo noteikumu 35.12.2. apakšpunktā noteikto informāciju. |

|  |  |
| --- | --- |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Olga Adamenko

|  |
| --- |
| (par projektu atbildīgās amatpersonas vārds un uzvārds) |
| Zemkopības ministrijas Zivsaimniecības departamentaZivsaimniecības stratēģijas nodaļas vadītāja vietniece |
| (amats) |
| 67095042 |
| (tālruņa un faksa numurs) |
| Olga.Adamenko@zm.gov.lv |
| (e-pasta adrese) |